væsentlig ændring af forsikringsaftalen
Væsentlig ændring af forsikringsaftalen er, når et forsikringsselskab senest 30 dage inden forsikringsperiodens udløb skal varsle enhver væsentlig ændring af forsikringsaftalen, der er til ugunst for kunden. Varslet skal meddeles i papirformat eller på andet varigt medium.
Varslet skal indeholde oplysning om de væsentligste karakteristika ved ændringen samt angive, hvordan forbrugeren kan opsige forsikringen.
En ændring, der sker i henhold til anden lovgivning eller er i overensstemmelse med vilkår om ændring, der klart fremgår af forsikringsaftalen, skal ikke varsles.
Et forsikringsselskab kan ikke ved anvendelse af varslingen udvide den eksisterende forsikringsaftale med tilvalgsdækninger.